
	Халықтың санитариялық-
эпидемиологиялық
саламаттығы саласындағы 
тергеп-тексеру жүргізу 
қағидаларына
7-қосымша


Тергеп-тексеру жүргізу нәтижелері туралы ақпарат

1. Тергеп-тексеру жүргізудің негізі  ХАЖ коды бойынша  диагнозына 01.08.2026 жылғы №№64-75шұғыл  хабарлау А04.9   
2.Тергеп-тексеру жүргізетін бақылау және қадағалау органы  «ҚР ДСМ СЭБК ШҚО СЭБД Риддер қалалық санитариялық- эпидемиологиялық бақылау басқармасы» РММ
3. Тартылған сарапшылар (деректерді пайдалануға келісім) қажет етпейді
[bookmark: _GoBack]4. Тергеп-тексеру жүргізу мерзімі  03.08.2026 ж.-17.08.2026 ж.
5. Тергеп-тексеру жүргізілген жеке және (немесе) заңды тұлғалар:
[bookmark: z409]1. "Риддер қалалық ауруханасы" ШЖҚ  КМК, ШҚО,  Риддер қ., Тохтарова қ. 4а
2. «Дорпродторг» : ЖШС  БСН 220340018840,  ШҚО, Риддер қ.,  Хлебная к-сі,1 
6. Халықтың санитариялық-эпидемиологиялық саламаттылығы саласындағы 
нормативтік құқықтық актілер талаптарының анықталған бұзушылықтарының  себептері мен сипаты бұзушылықтар анықталды:
1.  Нысанның қолданыстағы рұқсат беру құжаты жоқ (халықтың санитариялық-эпидемиологиялық саламаттылығы саласындағы нормативтік құқықтық актілерге эпидемиялық мәні жоғары нысанның сәйкестігі туралы санитариялық-эпидемиологиялық қорытынды). «Халық денсаулығы және денсаулық сақтау жүйесі туралы» Қазақстан Республикасының 2020 жылғы 7 шілдедегі № 360-VI ҚРЗ Кодексінің 19-бабы 1-тармағының 1-тармақшасын; «Рұқсаттар және хабарламалар туралы» Қазақстан Республикасының 2014 жылғы 16 мамырдағы № 202-V ҚРЗ Заңының 17-бабын; Қазақстан Республикасының 2015 жылғы 29 қазандағы № 375-V Кәсіпкерлік кодексінің 108-бабының 1 және 2-тармақтарын бұзу.
2.  Тазалау мүкәммалы таңбаланбаған, сақталуы реттелмеген – Қазақстан Республикасы Денсаулық сақтау министрінің 2022 жылғы 17 ақпандағы № ҚР ДСМ-16 бұйрығымен бекітілген «Қоғамдық тамақтану объектілеріне қойылатын санитариялық-эпидемиологиялық талаптар» санитариялық қағидаларының (бұдан әрі – СҚ) 4-тарауының 66-тармағын бұзу.
3  Ашылатын саңылаулар алынбалы жуылатын қорғаныш торлармен жабдықталмаған, бұл жәндіктердің (шыбындардың) енуіне әкеп соғады – СҚ 4-тарауының 67-тармағын бұзу.
4.  Тазалағыш, жуғыш, дезинфекциялау құралдарын сақтау асханада жүзеге асырылады – СҚ 4-тарауының 64-тармағын бұзу.
5.  Өнімнің (тауарлардың) қауіпсіздігін растайтын нормалау құжаттарының талаптарына сәйкестігін бағалау туралы құжаттар (өнімді мемлекеттік тіркеу туралы куәлік, сәйкестік декларациясы, сәйкестік сертификаты, ветеринариялық құжат) жоқ – СҚ 5-тарауының 2-параграфының 96-тармағын бұзу.
6.  Суық тағамдарды дайындау және порциялау учаскесінде бактерицидтік сәулелендіргіш жоқ – СҚ 4-тарауының 51-тармағын бұзу.
7.  Өндірісте пайдаланылатын кесу мүкәммалын, цехішілік жабдықтарды, ыдыстарды, құрал-саймандарды таңбалау жоқ, сақталуы реттелмеген. Кесу тақталарында жарықтар мен тіліктер бар – СҚ 4-тарауының 48, 53, 54-тармақтарын бұзу.
8.  Тоңазытқыш жабдықтары бақылау-өлшеу аспаптарымен жабдықталмаған – СҚ 5-тарауының 2-параграфы 175-тармағын бұзу.
9. Тағамдардың сапасын органолептикалық бағалауды жүргізу журналы жоқ – СЕ (Санитарлық қағидалар) 5-тарауының 3-параграфы, 167-тармағын бұзу.
10.  Перспективалық мәзір, дайындалатын өнімнің мәзір-жайламасы (меню-раскладка) жоқ – СЕ 5-тарауының 3-параграфы, 161-тармағын бұзу.
11.  30.07, 31.07.2026 ж. күндерге арналған тәуліктік сынамалар жоқ – СЕ 7-тарауының 11-параграфы, 279-тармағын бұзу.
12. Қызметкерлерде іріңді аурулардың бар-жоғын тексеруді растайтын құжаттама жоқ – СЕ 8-тарауының 11-параграфы, 298-тармағын бұзу.
13.  Тамақ өнімдерінің қадағалануын қамтамасыз ететін тауар-ілеспе құжаттары жоқ – СЕ 5-тарауының 2-параграфы, 97-тармағын бұзу.
14.  Өндірістік бақылаудың әзірленген бағдарламасы жоқ, нормалау құжаттарында белгіленген зертханалық бақылау ұйымдастырылмаған – СЕ 7-тарауының 11-параграфы, 279-тармағын және Қазақстан Республикасы Денсаулық сақтау министрінің 2023 жылғы 7 сәуірдегі № 62 бұйрығымен бекітілген «Өндірістік бақылауды жүзеге асыруға қойылатын санитариялық-эпидемиологиялық талаптар» санитариялық қағидаларының 1-тарауының 3-тармағын бұзу.
15.  2 аспаздың медициналық тексеруден және гигиеналық оқудан өткенін куәландыратын құжаты жоқ – СЕ 295-тармағының 1-тармақшасын бұзу.
16.  Қоршаған ортадан алынған микробиологиялық шайындыларда патогенді микроорганизмдердің бар екені анықталды. 2024 жылғы 09 қаңтардағы № 22600021888351467 микробиологиялық зерттеу хаттамасына сәйкес, алынған микробиологиялық шайындылардың 5%-дан астамында ішек таяқшасы тобының бактериялары бөлініп алынды (20 шайындының 2-уі оң нәтиже көрсетті – үккіш, арнайы киім). Бұл ҚР ДСМ 2022 жылғы 17 ақпандағы № ҚР ДСМ-16 бұйрығымен бекітілген «Қоғамдық тамақтану объектілеріне қойылатын санитариялық-эпидемиологиялық талаптар» санитариялық қағидаларының 7-тарауы, 11-параграфы, 286-тармағын бұзу болып табылады.
17. 2026 жылғы 05 мамырдағы № 2260002188356660 тамақ өнімдерін микробиологиялық зерттеу хаттамасына сәйкес, «Корейше салат» сынамасының 0,1 г-ында ішек таяқшасы тобының бактериялары бөлініп алынды (норма бойынша жол берілмейді). Бұл Кеден одағы комиссиясының 2011 жылғы 9 желтоқсандағы № 880 шешімімен бекітілген «Тамақ өнімдерінің қауіпсіздігі туралы» Кеден одағының техникалық регламентінің (ТР ТС 021/2011) 2-қосымшасының 1.8-бөлігін бұзу болып табылады.
18.  2026 жылғы 04 тамыздағы № 2260001018336264 дезинфекциялау құралдарын зерттеу хаттамасына сәйкес: «Акмахлор» дезинфекциялау ерітіндісінің концентрациясы қолдану жөніндегі ұсынылған нұсқаулыққа сәйкес келмейді – нормасы 0,015% болған жағдайда, 0,03% құрады. Бұл ҚР ДСМ-16 санитариялық қағидаларының 4-тарауы, 64-тармағын бұзу болып табылады.
[bookmark: z412]7. Халықтың санитариялық-эпидемиологиялық саламаттылығы саласындағы нормативтік құқықтық актілердің талаптарын бұзуға жол берген жеке және (немесе)  заңды тұлғалар «Дорпродторг» : ЖШС  БСН 220340018840,  ШҚО, Риддер қ.,  Хлебная к-сі,1 
8.Қабылданған шаралар:
1.  2026 жылдың 03.08 №29 Санитариялық-эпидемияға қарсы және санитарлық-профилактикалық іс-шараларды жүргipy  туралы Қаyлылары шығарылды.
2 «Дорпродторг» ЖШС-не бақылау және қадағалау субъектісінің (объектісінің) өнімді (тауарды) өндіру, қызмет көрсету, жұмыстарды орындау немесе оның жекелеген түрлері (процестері, әрекеттері) бойынша қызметіне тыйым салу туралы жедел ден қою шарасын қолдану туралы бас мемлекеттік санитариялық дәрігердің 2026 жылғы 03 тамыздағы №4 қаулысы шығарылды.
3.«Дорпродторг» ЖШС-не адамдарды жұмыстан уақытша шеттету туралы жедел ден қою шарасын қолдану туралы бас мемлекеттік санитариялық дәрігердің 2026 жылғы 03 тамыздағы №1, №2  қаулысы шығарылды.
4. Риддер қаласының полиция бөліміне қылмыстық жазаланатын іс-әрекет белгілерінің болуы мәселесі бойынша хат жолданды (шығыс № 02-17/951, 03.08.2026 ж., № 02-17/973, 06.08.2026 ж.).Риддер қаласының полиция бөлімінен алынған жауапқа сәйкес (кіріс № 03-16-10-30-270/116823, 07.08.2026 ж.) қылмыстық іс қозғалмады.
5.Анықталған бұзушылықтар бойынша жүргізілген эпидемиологиялық тергеу нәтижесінде заңды тұлғаға қатысты Әкімшілік құқық бұзушылық туралы кодекстің 425-бабының 1-бөлігі және 93-бабының 2-бөлігі бойынша әкімшілік ықпал ету шаралары қабылданды.





 


